Кожны раз як вы адкрываеце шафу разумееце, што вам няма чаго апрануць? Альбо пры эмацыйным спадзе бяжыце ў краму за чым-небудзь новенькім, каб падняць сабе настрой? Вы ўважлівы да модных тэндэнцый і стараецеся быць у трэндзе? Не можаце прайсці міма рэчаў на зніжках, нават калі зусім не планавалі іх набываць? Віншуем, вы – ахвяра сістэмы спажывання. І спецыяльна для вас кітайскія маркетолагі адной інтэрнэт-крамы прыдумалі Сусветны дзень шопінга, які адзначаецца 11 лістапада. Па задумцы ў гэты дзень зніжкі на тавары могуць дасягаць 50%, што стымулюе людзей набываць як мага болей! Сёння ініцыятыву падхапілі і некаторыя міжнародныя брэндавыя крамы.